Moab a yi mǎn vie ai osɔ́n ású Kemosh anə́ ḿból bǒd yā Ísraɛ̂l bə́ ngáman vie ai osɔ́n ású Béthel, afidí dábán. 14Éyə mǐ nə́ dzǎm dzó yá naa: "Bí nə zingí bə́lúman bítá bə̄nén ?" 15Ǹdáman Moab á nyɔ̄ a bɛ́d lúman ai bətísɔn, binânga bí ósú bíé byâyi sus éba nyag, ǹkúkúmá énye a kɔ́bɔ̄ nálā, ényɔ́ anə́ dzwé nâ Ǹtondôbə Sabaod. 16Amalá Moab a ngásúbu yǎ babi, ǹdzǔg wóé ó ngāzu yǎ ávōl avól. 17Yónán nyē, mína bod bə́ ngɔ́dɔ́ bóé, mínā yā mī ḿbə́ yəmə dzwé díé, kɔ́bɔ́gán nâ: "Dzé a ! Ǹgungúl ńtúm ó búgi yǎ, m̀bəmbə ǹtúm édzóe !" 18Kódógō á dúmá dóe, ó tɔ̄bɔ á sí mətsɔ́, ǎ ńtɔbɔ ǹnama yǎ Divôn, amú ǹdáman Moab a bɛ́d nâ a zu lúman ai wa, a man búg bəndá kɔ́ā bóe. 19Tə́bə́gə̄ á mgbág zěn, ó mɔn, ǎ bǒd yā Aroer. Sílígī é mod a túb ḿbīl, ai ényɔ́ ā lígi, sílígī nâ: "Dzé é bɔ ?" 20Moab a wóg osɔ́n ai m̀bəg wóé, yónán mǐ səmə̌ fə ! Yédégán á Arnôn á yób naa Moab ǎ tsamban ya." 21Ǹtól ó tsígiban ya á nyɔ́l obobon Ńkǒl, á nyɔ́l Holôn, Yahtsa, Méfaath, 22Divôn, Nébo, Beth Divlatáim,